hotchpotch/miracl-hf-unified huggingface dataset:
पियेर पाउलो पसोलिनी
पियेर पाउलो पसोलिनी इतालवी फिल्म निर्देशक, लेखक, पत्रकार और विचारक थे। पसोलिनी यूरोपीय सिनेमा और साहित्य जगत में एक जाना पहचाना नाम है। हालांकि मार्क्सवादी विचारधारा और यौन वर्जनाओं पर उनकी साफगोई और बेबाक दृष्टिकोण के चलते उनको लेकर विवाद आज भी जारी है। रोम के ऑस्तिया बीच पर पसोलिनी की हत्या की अज्ञात शख्स द्वारा हत्या कर दी गई। इस हत्याकाण्ड का इटली में जमकर विरोध हुआ। पसोलिनी का जन्म इटली के बोलोग्ना शहर में हुआ था। पसोलिनी के पिता कार्लो अल्बर्टो पसोलिनी इतालवी सेना में कर्नल थे जबकि उनकी मां सुजेना कॉलुसी एक प्राथमिक विद्यालय में अध्यापिका थीं। पसोलिनी का नाम उनके माता पिता ने उनके चाचा के नाम पर रखा था। पसोलिनी के पिता को जुए की लत थी जिसकी वजह से बड़ा क्ज न चुका पाने की वजह से उनको गिरफ्तार होना पड़ा था। इसके बाद उनकी मां अपने बच्चों को लेकर अपने मायके आ गईं। इस घटना के कुछ समय बाद फासीवाद की विचारधाारा से प्रभावित पसोलिनी के पिता कार्लो अल्बर्टो पसोलिनी ने इटली के तानाशाह बेनिटो मुसोलिनी की हत्या का षणयंत्र रचने के आरोप में एंतियो ज़म्बोनी को गिरफ्तार किया था।
पसोलिनी ने सात साल की उम्र में कविताएं लिखना शुरू क दिया था। पिता के सैन्य सेवा में होने और लगातार विभिन्न जगहों पर पर स्थानांतरण की वजह से पसोलिनी को किसी भी स्थान से लगाव नहीं हो पाया। इसका नतीजा ये हुआ कि पसोलिनी ने खुद को साहित्य अध्ययन को समर्पित कर दिया। बेहद कम उम्र में ही उन्होंने दास्तोयव्स्की, तोलस्तोय, शेक्सपियर और कॉलरिज जैसे लेखकों की रचनाओं को पढ़ डाला।
पसोलिनी विचाधाारा से प्रगतिशील और साम्यवादी होने के बावजूद रुढ़िवादी कम्युनिस्ट विचारों के विरोधी थे। आम जन से जुड़े विषयों की विवादास्पद विवेचना की वजह से उन्होंने कई गर्मागर्म बहसों को जन्म दिया। इटली में 1968 के छात्र आंदोलन के समय जब विश्वविद्यालयों कते छात्र सड़कों पर पुलिस से लगातार झड़पों में शामिल हो रहे थे और कम्युनिस्ट पार्टियां इन्हें वय्वस्था के खिलाफ सर्वहारा का जन-विद्रोह करार देकर पूर्ण समर्थन कर रही थीं, पसोलिनी इन कम्युनिस्टों के बीच अकेले ऐसे व्यक्ति थे जिन्होंने खुले तौर पर साफ शब्दों में इस आंदोलन का विद्रोह का विरोध करते हुए पुलिस वालों का पक्ष लिया।
पसोलिनी ने कम तनख्वाह पर जनसुरक्षा के काम में लगे पुलिसकर्मियों को ही असली सर्वहारा माना जिन्हें अभाव के कारण समृद्ध परिवारों के बिगड़ैल बच्चों की तरह उच्च शिक्षा हासिल करने का अवसर नहीं प्राप्त हुआ और जिसके कारण वो आंदोलन की बस्तुगत स्थितियों को समझने में असमर्थ थे। पसोलिनी पुलिस से ज्यादा न्यायपालिका को ताकतवर मानते थे, जिसकी मुखर आलोचना के कारण उनपर कई तरह के मुकदमे चले। हालांकि बाद में ये मुकदमे एक एक कर खारिज होते गए।
पसोलिनी का पहला उपन्यास 'रागाज़ी दी विता' 1955 में प्रकाशित हुआ। इस उपन्यास की कथा के केंद्र में रोम का लंपट सर्वहारा वर्ग था।
1961 में प्रदर्शित हुई अकातोन पसोलिनी की पहली फिल्म थी। इसके बाद 1975 तक उन्होंने कुल 12 फिल्मों का निर्माण किया।
अंतरराष्ट्रीय भूगणित एवं भूभौतिकी संघ
अंतरराष्ट्रीय भूगणित एवं भूभौतिकी संघ (International Union of Geodesy and Geophysics / IUGG) एक अन्तरराष्ट्रीय गैर-सरकारी संगठन है जो पृथ्वी एवं इसके वातावरण के वैज्ञानिक अध्ययन के प्रति समर्पित है। इसके लिये भूभौतिकी एवं भूगणित के सिद्धान्तों का उपयोग करता है। इस संगठन की स्थापना १९१९ में बेल्जियम के ब्रसेल्स नगर में हुई थी।
वायुविज्ञान
वायुविज्ञान (Aeronomy) , पृथ्वी या अन्य किसी अन्य ग्रह के ऊपरी क्षेत्र का मौसम विज्ञान है। इसमें वायुमण्दलीय गतियों, वायुमण्डल की रासायनिक संरचना एवं गुणधर्म आदि का अध्ययन किया जाता है।
ज़मज़म कुंआ
ज़मज़म कुंआ Zamzam Well; (), सऊदी अरब के मक्का शहर की मस्जिद अल-हराम के भीतर स्थित है कुंआ पवित्र काबा के निकट है जो सऊदी अरब में स्थित है, इस्लाम में एक महत्वपूर्ण पवित्र स्थान है इस्लाम आनुसार , यह ईश्वरीय चमत्कारिक रूप से उत्पन्न पानी का स्रोत है, जो हजारों साल पहले उत्पन हुआ था। पैगम्बर हजरत इब्राहीम (अब्राहम) एक वचननुसार पत्नी बीबी हाजरा और शिशु पुत्र हजरत इस्माईल (इश्माएल) को मक्का के रेगिस्तान में छोड़ कर चले गये थे जिसके बाद मक्क के रेगिस्तान में दूर दूर तक पानी स्रोत न था शिशु हजरत इस्माइल को प्यास लगी लेकिन भूमि पर दूर तक पानी का स्रोत न था जिससे ईश्वर के चमत्कार से एक चश्मा जारी हुआ जिसे ज़मज़म कुंआ कहा जाता है। प्रत्येक वर्ष लाखो हज तीर्थयात्रा के दौरान आते हैं जो ज़मज़म पानी का अच्छी तरह उपयोग करते और साथ भी लाते है।
ज़मज़म कुएँ का दैनिक आधार पर परीक्षण किया जाता है, इस प्रक्रिया में कुएँ से तीन नमूने लिए जाते हैं, और इन नमूनों की जांच मक्का में किंग अब्दुल्ला ज़मज़म जल वितरण केंद्र में की जाती है, जो उन्नत सुविधाओं से लैस है।
ज़मज़म कुएँ को हाल ही में 2018 में सऊदी प्राधिकरण द्वारा पुनर्निर्मित किया गया था। इस परियोजना में ग्रैंड मस्जिद के पुराने तहखाने में इस्तेमाल होने वाले कंक्रीट और स्टील के मलबे को हटाकर ज़मज़म के आसपास के क्षेत्रों का जीवाणुमारण शामिल था। रमज़ान के दौरान पानी की अच्छी गुणवत्ता सुनिश्चित करने के लिए प्रतिदिन 100 नमूनों की जांच की जाती है।
दयाल सिंह महाविद्यालय (लाहौर)
राजकीय दयाल सिंह कालेज, लाहौर पंजाब विश्वविद्यालय, लाहौर, पाकिस्तान से संबद्ध एक स्नातक और स्नातकोत्तर महाविद्यालय है.
इस महाविद्यालय को सरदार दयाल सिंह की वसीयत के अनुसार लाहौर में स्थापित किया गया था। सरदार दयाल सिंह, लाहौर और अमृतसर के बीच, वाघा सीमा के पास के मजीठा गांव के सरदारों के शेरगिल या गिल कबीले से थे। वे ""ट्रिब्यून के संस्थापक"" और एक ऐसे व्यक्ति के रूप में जाने जाते है जिसने अपनी वसीयत में काफी हद तक आत्म-अर्जित संपत्ति, जिसमे लाहौर कि इमारतें; अमृतसर, लाहौर और गुरदासपुर जिलों कि ज़मीनें, जो कि १८९८ में ३० लाख कि कीमत के होंगेशामिल थे, दो ट्रस्टों को सौंप दी, जिन्होंने फिर लाहौर में  दयाल सिंह कॉलेज और दयाल सिंह पब्लिक लाइब्रेरी स्थापना की है।
महाविद्यालय एक शैक्षिक ट्रस्ट द्वारा चलाया जाता था। इसमें दयाल सिंह कॉलेज, दयाल सिंह पुस्तकालय, दयाल सिंह मजीठिया हॉल और लाहौर उच्च न्यायालय के निकट, द मॉल, लाहौर में दयाल सिंह के मकान शामिल है।
सरदार दयाल सिंह मजीठिया, एक परोपकारी और शिक्षा प्रेमी थे।एक महान दृष्टि और कार्रवाई के व्यक्ति, उन्होंने शिक्षा के प्रचार के लिए अपनी सभी परिसंपत्तियों को दान में दे दिया। उन्होंने अपनी लाहौर, पाकिस्तान की लगभग सारी संपत्ति महाविद्यालय की स्थापना के लिए दे दी।
एच.एस.एस.सी.
·        प्री-मेडिकल
·        प्री-इंजीनियरिंग
·        सामान्य विज्ञान
·        कम्प्यूटर विज्ञान (आई.सी.एस)
·        वाणिज्य समूह (आई.कॉम)
·        कला समूह
स्नातक
·        विज्ञान स्नातक
·        कला स्नातक
·        वाणिज्य स्नातक (आई.टी.)
स्मताकोत्तर
·        एम.एस.सी. गणित
·        एम.ए. अंग्रेजीकॉलेज निस्बत रोड, लक्ष्मी चौक के निकट, लाहौर, पाकिस्तान में है .
सरवनी
ध्रुवीय निर्देशांक: 23°10'35"N 75°1'30"E
मंदिर: श्री राधे कृष्ण मंदिर,रामदेव
पंचायत: सरवनी जागीर
सगा गांव: सरवनी बंट
पोस्ट: मूंदड़ी
विकासखंड: रतलाम
तहसील: रतलाम
जिला: रतलाम
संभाग: उज्जैन
प्रान्त: मध्यप्रदेश
देश: भारत
जातियां: भील,पाटीदार,तेली,चमार,बलाई
जनसंख्या 913
पुरुष 463
महिला 450
बच्चे(0-6) 132
लड़के 78
लड़की 54
कुल परिवार 275
अनुसूचित जाति 21
अनुसूचित जनजाति 170
साक्षरता 61.08%
पड़ोसी गांव उत्तर में मुन्दरी,धतुरिया ,उत्तर पूर्व में  ग्राम पंचायत
मीठी पत्ती
मीठी पत्ती (वैज्ञानिक नाम : "Scoparia dulcis") एक औषधीय पादप है। हिन्दी में इसे 'घोड़ा तुलसी' भी कहते हैं। भारत में इसे मधुमेह की चिकित्सा के लिये उपयोग किया जाता रहा है। ताइवान में यह अतितनाव (हाइपर टेंशन) के इलाज के लिए प्रयुक्त होती है।
पारा (क़ुरआन)
एक पारा() यानी एक भाग, क़ुरआन के तीस भागो में से जिन में कभी-कभी क़ुरआन को अलग-अलग लंबाई में बाँटा जाता है। जिसे अरबी माअना में (}}); बहुवचन( {{lang-hi|"अजज़ाʼ"), शाब्दिक अर्थ "भाग" है।
ज्ञान (भारतीय)
भारतीय धर्मों में ज्ञान का अर्थ इसके सामान्य अर्थ से कुछ भिन्न है। उदाहरण के लिए जब हम कहते हैं कि 'महात्मा बुद्ध को बड़ी तपस्या के बाद ज्ञान की प्राप्ति हुई' तो इसका अर्थ 'विशेष ज्ञान' से है।
रामप्रसाद सेन
साधक रामप्रसाद सेन ( 1718 ई या 1723 ई – 1775 ई) ) बंगाल के एक शाक्त कवि एवं सन्त थे। उनकी भक्ति कविताएँ 'रामप्रसादी' कहलातीं हैं और आज भी बंगाल में अत्यन्त लोकप्रिय हैं। रामप्रसादी, बंगला भाषा मेम रचित है जिसमें काली को सम्बोधित करके रची गयीं हैं।
भारतीय सलेटी धनेश
भारतीय सलेटी धनेश को इंडियन ग्रे हॉर्नबिल पक्षी के रूप में जाना जाता है ।हॉर्नबिल दुनिया के सबसे आकर्षक पक्षियों में से है। गाय के सींग के समान अदभुत रंग-बिरंगी चोंच उस पर हड्डियों से बना हेलमेट उसकी ख़ास विशेषता है।  यह बुसेरोटिडी परिवार का पक्षी है, जो मुख्य रूप से एशिया, अफ्रिका, और मेलानेशिया के द्वीपों, जिनमे न्यू गिनी और फिजी आदि शामिल है, में पाया जाता है। हॉर्नबिल की लगभग 55 प्रजातियां हैं। इनमे 24 प्रजातियां अफ्रिका में है। भारतीय उप महाद्वीप में इसकी 10 प्रजातियां है, जिनमें 9 प्रजातियां भारत और निकटवर्ती देशों में है। इनमें 'इन्डियन ग्रे हॉर्नबिल' की प्रजाति सब जगह फैली हुई है। इंडोनेशिया में हॉर्नबिल की 13 प्रजातियां है।
हॉर्नबिल दिन में भ्रमण करने वाला पक्षी है। यह जोड़े में या समूह में विचरण करता है। यह सर्वभक्षी पक्षी मुख्य रूप से फल-फूल और छोटें जीवों को खाता है। यह अक्सर जोड़ा बनाकर साथ रहता है। मादा एक बार में छह सफ़ेद अंडे पेड़ के कोटर या चट्टान की दरार देती है।
अंडे देने के बाद मादा अक्सर इस कोटर में अपने आप को कैद कर लेती है। नर व मादा खोल के मुंह को मिट्टी  की दीवार से बंद कर देते है। उसमे सिर्फ खाना पहुंचाने लायक ही छेद रह जाता है। इस दौरान नर फलों का गुदा मादा को भोजन के रूप में पहुंचाता रहता है। जब बच्चे बड़े हो जाते है, तो नर और मादा मिट्टी की दीवार को हटा देते है।
हॉर्नबिल के सिर पर बना हेलमेट एक प्रकार की हड्डी होती है, जिसे 'हॉर्नबिल आइवरी' कहते है। इसकी चीन व जापान आदि देशों में नक्काशीदार वस्तुएं बनाने में बड़ी मांग है। इसी कारण मनुष्य ही इसका सबसे बड़ा शत्रु है।
सुखोई एसयू-26
सुखोई एसयू-26 (Sukhoi Su-26) पूर्व सोवियत संघ का एकल सीट वाला एरोबेटिक विमान है, जो एक रेडियल रिसीप्रोटिंग इंजन द्वारा संचालित है। सुखोई एसयू-26 में सीधे-सीधे पंख और निश्चित लैंडिंग गियर हैं, मुख्य गियर एक ठोस टाइटेनियम आर्क पर लगाया गया है।
सुखोई एसयू-26 ने जून 1984 में अपनी पहली उड़ान भरी, शुरुआती चार विमान में दो-मोटे ब्लेड प्रणोदक थे। रिफाइंड टेल और एक जर्मन निर्मित एमटीवी-9 3-ब्लेड कम्पल प्रोपेलर के साथ सुखोई एसयू-26एम का उत्पादन शुरू हुआ। इसके अतिरिक्त सुधार और किए गए और 1986 विश्व हवाई-युद्ध चैंपियनशिप में मॉडल ने पुरुषों और महिलाओं की टीम पुरस्कार दोनों जीता। 2003 और 2005 के एरोबेटिक विश्व चैंपियनशिप के साथ-साथ 2004 के यूरोपीय चैंपियनशिप में नया एम9एफ430-एचपी इंजिन के साथ संशोधित सुखोई एसयू-26एम3 का वर्चस्व रहा।
यूनिवर्सिटी इंस्टिट्यूट ऑफ़ इंजीनियरिंग एंड टेक्नोलॉजी, कुरुक्षेत्र विश्वविद्यालय
विश्वविद्यालय अभियांत्रिकी एवं प्रौद्योगिकी संस्थान, कुरुक्षेत्र विश्वविद्यालय (UIET) उत्तम तकनीकी शिक्षा देने और अभियांत्रिकी और प्रौद्योगिकी में अनुसंधान के एक "उत्कृष्टता केंद्र" के रूप में विकसित करने के लिए कुरुक्षेत्र विश्वविद्यालय द्वारा २००४ में स्थापित किया गया था। यह कुरुक्षेत्र विश्वविद्यालय के विश्वविद्यालय परिसर में स्थित एक सरकारी महाविद्यालय है. यह संस्थान विश्व बैंक की सहायता से शुरू किया गया था और स्व-वित्तपोषित कॉलेज के रूप में कार्य करता है। थोड़े समय के भीतर, यूआईआईटी ने इंडिया टुडे सर्वे २०१६ में भारत में २५वां स्थान प्राप्त किया है।
यह संस्थान कुरुक्षेत्र विश्वविद्यालय परिसर (थानेसर, कुरुक्षेत्र, हरियाणा (29.9657° N, 76.8370° ई)) परिसर में स्थित है।
किलोमीटर प्रति घंटा
किलोमीटर प्रति घंटा (), गति की एक इकाई हैं, जोकि एक घंटे में की गई यात्रा किलोमीटर की संख्या व्यक्त करता हैं।
एसआई यूनिट का प्रतीक किमी/घंटा हैं। दुनिया भर में, इसका सबसे अधिक उपयोग, सड़क के संकेतों और कार चालमापी (स्पीडोमीटर) पर किया जाता हैं।
यद्यपि 1799 में मीटर शब्द को औपचारिक रूप से परिभाषित किया गया जा चुका था, पर "किलोमीटर प्रति घंटा" शब्द का तत्काल प्रयोग नहीं हो पाया। उस समय का फ्रेंच शब्द मेरियामीटर (10,000 मीटर) और मेरियामीटर प्रति घंटा, किलोमीटर और किलोमीटर को ही सन्दर्भित करता था। दूसरी ओर डचों ने 1817 में किलोमीटर को अपनाया था लेकिन इसे एक स्थानीय नाम "मिजल" दिया था।
जेनिफर केंडल
जेनिफर कपूर (ये जेनिफर केंडल) के नाम से नाम से ही जानी जाती थीं। इनका जन्म 28 फरवरी 1933 को हुआ था और 7 सितम्बर 1984 को निधन हो गया था। ) ये एक अंग्रेजी अभिनेत्री और पृथ्वी थिएटर की संस्थापक थी। 1981 की फिल्म 36 चौरंगी लेन के लिए एक अग्रणी भूमिका में उन्हें सर्वश्रेष्ठ अभिनेत्री के लिए बाफ्टा पुरस्कार के लिए नामांकित किया गया था। उनकी अन्य फिल्मों में बॉम्बे टॉकी (1970), जूनून (1978), हीट एंड डस्ट (1983) और घरे बायर (1984) शामिल हैं।
पहलवी साम्राज्य
पहलवी साम्राज्य ( 247 ईसा पूर्व – 224 ईस्वी), प्राचीन ईरान और ईराक का प्रमुख राजनैतिक और सांस्कृतिक केन्द्र था। इसका संस्थापक पार्थिया का अश्क प्रथम, जो कि पर्णि कबीले का प्रमुख भी था, ने तृतीय शताब्दी ईसा पूर्व में पार्थिया क्षेत्र को जीत कर की थी। मिहर्दत प्रथम (शासनकाल 171–138 ईसा पूर्व) ने सेल्युकसी साम्राज्य से मीदि व मेसोपोटामिया छीनकर और अधिक विस्तार किया। अपने उत्कर्ष काल में यह साम्राज्य फ़रात नदी तक फैल गया था, जो क्षेत्र वर्तमान में उत्तर-पूर्वी तुर्की से लेकर पूर्वी ईरान तक है। यह साम्राज्य रेशम मार्ग पर स्थित था, जो कि उस समय रोमन साम्राज्य व हान राजवंश के मध्य प्रमुख व्यापारिक मार्ग था। इस कारण से यह साम्राज्य व्यापारिक व वाणिज्यिक केन्द्र बन गया था।
पहलवों ने कला, वास्तु-कला, धार्मिक मान्यताएँ और राजचिह्न वृहत स्तर पर अपने समकालीन सांस्कृतिक साम्राज्यों सी ली थी, जो कि पर्शियन व हेलिनिस्टिक कालखण्ड को परलक्षित करते हैं। इस साम्राज्य के प्रथम अर्ध कालखण्ड पर यूनानी संस्कृति की छाप दिखती हैं, जो कि धीरे-धीरे अंत तक ईरानी संस्कृति में परिवर्तित हो जाती है। पहलवी साम्राज्य के शासकों को "राजाधिराज" को उपाधि प्राप्त थी क्योंकि ये स्वयं को हख़ामनी साम्राज्य का वास्तविक उत्तराधिकारी मानते थे।
प्रारम्भ में पहलवों के शत्रु पश्चिम में सेल्युकसी साम्राज्य व पूर्व में शक थे। जैसे-जैसे इनके साम्राज्य का पश्चिम की ओर विस्तार हुआ, उनका सीधा संघर्ष आर्मेनियाई साम्राज्य व रोम गणतन्त्र से होने लगा। रोमनों व पहलवों में आर्मेनिया के राजाओं को अपने कठपुतली के रूप में स्थापित करने की होड़ लगी रहती थी। पहलवों ने रोमन गवर्नर मार्कस लिसीनियस क्रास्सस को 53 ईसा पूर्व में कार्रहाए के युद्ध में निर्णायक रूप से हराकर 40–39 ईसा पूर्व तक टायर को छोड़कर पूरे लेवांट क्षेत्र पर अपना नियंत्रण स्थापित कर लिया। तथापि मार्क एन्टोनी ने जवाबी आक्रमण करके एक सीमित सफलता प्राप्त की। इस तरह से कुछ शताब्दियों तक रोमन-पहलव युद्ध चलता रहा। इन युद्धों में कई बार रोमनों ने सेल्युसिया व तेसीफोन नगरों पर नियंत्रण तो किया परन्तु वे लम्बे समय तक इसे अपने हाथ में नहीं रख पाये। इसी बीच सिंहासन के लिये पहलवों के मध्य ही गृह युद्ध होने लग गये जो कि विदेशी आक्रमण से भी अधिक खतरनाक थे। पहलव साम्राज्य का पतन तब हुआ जब फ़ार्स के इश्तकिर के शासक अर्दशीर प्रथम ने पहलवों के विरुद्ध बगावत कर दी व अंतिम शासक अर्ताबनुस पंचम की हत्या करके सासानी साम्राज्य की स्थापना की, जो कि ईरान पर मुस्लिम आक्रमण के पहले सातवीं शताब्दी तक अस्तित्व में रहा।
पहलवी व यूनानी में लिखे मूल पहलव स्रोत सासानी व हख़ामनी की तुलना में बहुत ही दुर्लभ है। फैले हुए कीलाकर फलकों, शिलालेखों, द्राच्मा सिक्कों तथा कुछ चर्मपत्रों के अतिरिक्त पहलवों का इतिहास बाहरी स्रोतों से ही प्राप्त हुए हैं।
सुखोई एसयू-28
सुखोई एसयू-28 (Sukhoi Su-28) सुखोई एसयू-25यूबी/सुखोई एसयू-25टी का डाउनग्रेड वाला संस्करण है, जिसमें एवियोनिक्स और एयरक्राफ्ट सिस्टम में कटौती की गई है तथा साथ ही साथ हथियार-ले जाने की क्षमता में कमी की गई है। सुखोई एसयू-28 ट्रेनर तकनीकी कौशल, सामान्य उड़ान और गठन उड़ान प्रशिक्षण के लिए है। इसका उपयोग उन्नत एयरो-कंट्रोलर के प्रदर्शक के रूप में भी किया जाता है।
सुखोई एसयू-29
सुखोई एसयू-29 (Sukhoi Su-29) एक रूसी दो सीट वाला एरोबेटिक विमान है जिसमें 268 किलोवाट (360 एचपी) रेडियल इंजन है। यह सुखोई एसयू-26 के आधार पर तैयार किया गया था और इसे अपने पूर्ववर्ती के अधिकांश डिजाइन और तकनीकी सुविधाओं विरासत में मिले है। मिश्रित सामग्रियों के व्यापक उपयोग के कारण सुखोई एसयू-29 के एयरक्राफ्ट संरचना का 60% तक इससे बना है जिससे एकल सीट सुखोई एसयू-26 के खाली वजन पर केवल 50 किलोग्राम (110 एलबी) की वृद्धि हुई है।
सुखोई एसयू-29 प्रारंभिक पायलट एयरोबेटिक्स शिक्षा, उड़ान प्रशिक्षण, और एयरोबेटिक प्रतियोगिताओं और एयर शो में पायलटों की भागीदारी के साथ-साथ सैन्य और नागरिक पायलटों के उड़ान कौशल को बनाए रखने के लिए उपयोग किया जाता है।
सुखोई एसयू-31
सुखोई एसयू-31 (Sukhoi Su-31) एक रूसी एकल-इंजन वाला एयरोबेटिक विमान है जो सुखोई द्वारा डिजाइन किया गया है जो सुखोई एसयू-29 का हल्का और अधिक शक्तिशाली संस्करण है।
विमान का डिजाइन 1991 की शुरुआत मे सुखोई एसयू-29 के एकल-सीट विकास के रूप में शुरू हुआ था, जिसमें अधिक शक्तिशाली वेडेनयेव एम-14पीएफ इंजन और नए लैंडिंग गियर थे। कम विंग ब्रैकट मोनोपलेन ने पहली बार जून 1992 में सुखोई एसयू-29टी के रूप में भरी और 1994 में पहले उत्पादित विमान ने उड़ान भरी।
भदौनी
भदौनी (BHADAUNI) भदौनी नवादा शहर का एक मोहल्ला है जो नवादा के सद्भावना चौक से पश्चिम दिशा की ओर स्थित है जो कि नवादा का एक सर्वाधिक क्षेत्र तथा जनसंख्या वाला मोहल्ला है।
भदौनी नवदा शहर के सदभावना चौक से पश्चिम दिशा मे है| भदौनी के पुरब दिशा मे (राँची-पटना) NH31 तथा दक्षिण दिशा मे नवादा गया SH 82 से घिरा हुआ है|
भदौनी आने के मुख्य पांच रास्ते है|
भदौनी मे अनेक मोहल्ले भी है|
दीनबंधु छोटू राम यूनिवर्सिटी ऑफ़ साइंस एंड टेक्नोलॉजी
दीनबंधु छोटू राम विज्ञान और प्रौद्योगिकी विश्वविद्यालय (DCRUST), पूर्व छोटू राम राजकीय कॉलेज ऑफ इंजीनियरिंग, मुरथल (CRSCE), मुरथल, सोनीपत, हरियाणा, भारत में स्थित एक राज्य विश्वविद्यालय है। यह २००६ में हरियाणा सरकार द्वारा एक अधिनियम द्वारा उन्नयन के द्वारा, १९८६ में स्थापित एक महाविद्यालय के उन्नयन से स्थापित किया गया था।
यह १९८६ में हरियाणा सरकार द्वारा सर छोटू राम (१८८१-१९४५) की स्मृति में स्थापित किया गया था। तब यह छोटू राम राजकीय अभियांत्रिकी महाविद्यालय, मुरथल के रूप में जाना जाता था। हरियाणा सरकार ने ६ जून २००६ को हरियाणा राज्य के विधान-मंडल के एक अधिनियम के 29, 2006 के माध्यम से इसका एक विश्वविद्यालय में उन्नतन कर दिया।
यह विश्वविद्यालय धारा 12(बी) विश्वविद्यालय अनुदान आयोग अधिनियम, १९५६ के तहत मार्च २००९ में अनुदान के लिए पात्र माना गया है।विश्वविद्यालय राष्ट्रीय राजमार्ग संख्या ४४ पर आई॰एस॰बी॰टी॰, दिल्ली से ५० कि॰मी॰ तथा सोनीपत रेलवे स्टेशन से ८ कि॰मी॰ कि दूरी पर स्थित है। विश्वविद्यालय का विशाल परिसर कुंडली से पानीपत के बीच की औद्योगिक और वाणिज्यिक बेल्ट में २७३ एकड़ (१.१० कि॰मी॰) में विकसित किया गया है।
विश्वविद्यालय में निम्नलिखित विभाग हैं:
विश्वविद्यालय परिसर में कुल ७ छात्रावास हैं, जिनमे से ३ लड़कियों के लिए और बाकी ४ लड़कों के लिए है। लड़कियों के छात्रावास में ४५० कि क्षमता है, जबकि लड़कों के छात्रावास में ९६६ को समायोजित कर सकते हैं। विशिष्ट क्षेत्रों में अनुसंधान को बढ़ावा देने के लिए विश्वविद्यालय ने निम्नलिखित विदेशी संस्थानों के साथ समझौता ज्ञापन किए हैं: विश्वविद्यालय राष्ट्रमंडल विश्वविद्यालयों की एसोसिएशन का एक सदस्य है।
शहीद स्मारक, पटना
शहीद स्मारक सात शहीदों की एक जीवन-आकार की मूर्ति है जो पटना में सचिवालय भवन के बाहर स्थित है। इन युवाओं ने भारत छोड़ो आन्दोलन (अगस्त 1942) में अपने जीवन का बलिदान दिया था और उस भवन पर राष्ट्रीय ध्वज फहराया था जो अब सचिवालय भवन है। 15 अगस्त 1947 को बिहार के राज्यपालश्री जयराम दास दौलतराम ने अखण्ड बिहार के तत्कालीन मुख्यमंत्री डॉ. श्रीकृष्ण सिन्हा की उपस्थिति में शहीद स्मारक की आधारशिला रखी। मूर्तिकार देवप्रसाद रायचौधरी ने राष्ट्रीय ध्वज के साथ सात विद्यार्थियों की कांस्य प्रतिमा का निर्माण किया। इन मूर्तियों को इटली में डाली गई और बाद में यहां रखा गया।
11 अगस्त 1942 को भारत छोड़ो आंदोलन के दौरान, प्रसिद्ध गांधीवादी डॉ.अनुग्रह नारायण सिंह को पटना में राष्ट्रीय ध्वज फहराए जाने की कोशिश में गिरफ्तार किया गया था। डॉ. श्रीकृष्ण सिन्हा जैसे स्वतंत्रता सेनानियों को जेल में बन्द कर दिया गया था। एक मजबूत प्रतिक्रिया के रूप में, सात युवा छात्रों के एक समूह ने जबरदस्ती पटना में राष्ट्रीय झंडा फहराया जिन्हें अंग्रेजों ने निर्दयतापूर्वक गोली मार दी।
शहीदों के नाम निम्नलिखित हैं, जिनके नाम शहीद स्मारक पर उत्कीर्ण हैं।
सुखोई सुपरजेट 130
सुखोई सुपरजेट 130 (Sukhoi Superjet 130) सुपरजेट एनजी के रूप में भी जाना जाता है एक योजनाबद्ध आधुनिक, फ्लाई-बाय-वायर संकीर्ण माध्यम श्रेणी वाला जेट एयरलाइनर है जिसे सुखोई और यूनाइटेड एयरक्राफ्ट कारपोरेशन द्वारा विकसित किया जा रहा है। यह सुखोई सुपरजेट 100 पर आधारित है, जिसमें 130-145 सीटों की बैठने की क्षमता है और सुपरजेट स्ट्रेच और इरकुट एमसी-21 जेट के बीच की खाई को भरने के लिए बनाया गया है। हवाई जहाज बोम्बार्डियर सी सीरीज, एयरबस ए319 और बोइंग 737एनजी के छोटे मॉडल के साथ अंतरराष्ट्रीय स्तर पर प्रतिस्पर्धा करेगा।
हडसन खाड़ी
हडसन खाड़ी (; ), पूर्वोत्तर कनाडा में 1,230,000 किमी (470,000 वर्ग मील) क्षेत्र में फैला खारे पानी का एक बड़ा जल निकाय हैं। यह एक बहुत बड़े लगभग 3,861,400 किमी (1,49,900 वर्ग मील) क्षेत्र में अपवाहिका बनाता हैं, जिसमें दक्षिणपूर्व नुनावुत, सस्केचेवान, अल्बर्टा, मैनिटोबा, ओन्टेरियो, क्यूबेक और उत्तरी डकोटा, दक्षिण डकोटा, मिनेसोटा और मोंटाना के कुछ हिस्से शामिल हैं। हडसन खाड़ी के दक्षिणी क्षेत्र को जेम्स खाड़ी कहते हैं।
इसका नाम अंग्रेज खोजकर्ता और उपनिवेशवादी सर हेनरी हडसन के नाम पर रखा गया हैं, जिन्होंने अपने जहाज डिस्कवरी से 2 अगस्त, 1610 को इसकी खोज की थी। 1668 में, नॉन्सच, खाड़ी से बीवर के चमड़े का कारोबार करना चालु किया, और इस प्रकार "हडसनस बे कंपनी" (एचबीसी) का निर्माण गया जो अभी भी ऐतिहासिक नाम रखता हैं। एचबीसी, हडसन खाड़ी के जल-विभाजक क्षेत्र जिसका नाम रूपर्ट्स लैंड था, से अंग्रेजी साम्राज्य के लिये एकाधिकार व्यापार करता था। जिसे खत्म करने ले लिये फ्रांस ने इस क्षेत्र में कई सैन्य अभियान चलाये, हलांकि इन्हैं यूट्रेक्ट की संधि (अप्रैल 1713) में अपना दावा छोड़न पड़ा।
इस अवधि के दौरान, हडसनस बे कंपनी ने इसके किनारों और साथ ही प्रमुख नदियों के मुहाने पर कई कारखानों (किलों और व्यापारिक चुंगियों) का निर्माण किया था, (जैसे फोर्ट सेवर, ओन्टेरियो, यॉर्क फैक्ट्री और चर्चिल, मनिटोबा)। चर्चिल बंदरगाह, यूरोप और रूस के साथ व्यापार के लिए एक महत्वपूर्ण नौ-परिवहण कड़ी था, जब तक इसे 2016 में बंद नहीं कर दिया गया।
अंतर्राष्ट्रीय जलविज्ञान संगठन हडसन खाड़ी की उत्तरी सीमा को निम्नानुसार परिभाषित करता है:
हडसन खाड़ी क्षेत्र में वार्षिक औसत तापमान बहुत कम रहता हैं (चर्चिल में औसत तापमान -5 डिग्री सेल्सियस (23 डिग्री फेरनहाइट) होता हैं)। गर्मियों में खाड़ी के पश्चिमी किनारे पर पानी का तापमान अधिकतम 8-9 डिग्री सेल्सियस (46-48 डिग्री फ़ारेनहाइट) तक पहुँच जाता हैं। यह मध्य-दिसंबर से लेकर मध्य-जून तक जम जाता हैं।
हडसन खाड़ी में महासागर के पानी की तुलना में कम औसत लवणता का स्तर होता हैं। जिसका मुख्य कारण वाष्पीकरण की कम दर (खाड़ी वर्ष के अधिकांश समय बर्फ से ढ़का रहता है), खाड़ी में बड़े पैमाने पर स्थलीय जल प्रवाह का प्रवेश (लगभग 700 किमी (170 घन मील) सालाना, कनाडा कि कई नदियों और नालों का खाड़ी में निर्वहन, और अटलांटिक महासागर और इसकी उच्च लवणता के साथ सीमित संबंध हैं।
ढेला नदी
ढेला रामगंगा की सहायक नदी है। यह उत्तराखण्ड की काशीपुर तहसील के उत्तर में उदय होती है, तथा काशीपुर नगर के दाएं से होकर बहती है। तहसील ठाकुरद्वारा में यह उत्तर प्रदेश में प्रवेश करती है और फिर मुरादाबाद नगर के पास रामगंगा में मिल जाती है।
मक्कन सूरा
मक्कन सूरा (मदनी सूरतें) ज़मानि तौर पर क़ुरआन की वो सूरतें हैं जो ईस्लामी परंपरा के अनुसार, मुहम्मद(सल्ल) और उनके साथियों के मक्का से मदिना हिजरत (देश त्याग) से पहले प्रकट (प्रकाशित) हुई थीं। क़ुरआनी आयतें अपने अवतरित होने के समय की दृष्टि से दो प्रकार की हैं। मक्की और मदनी।
हिन्द-पहलव साम्राज्य
हिन्द-पहलव साम्राज्य () गॉन्डोफर्नी वंश तथा अन्य शासकों, जो कि मुख्यतः मध्य एशिया के शासकों का समूह था, द्वारा प्रथम शताब्दी ईस्वी में शासित एक साम्राज्य था। इस साम्राज्य का विस्तार क्षेत्र वर्तमान में उत्तर-पश्चिमी भारत, पाकिस्तान तथा अफ़ग़ानिस्तान के हिस्सों में था। गॉन्डोफर्नी राजाओं ने अधिकांश समय तक्षशिला को अपनी राजधानी बनाया, मगर शासन के अंतिम समय में उनकी राजधानी काबुल व पेशावर के मध्य स्थानांतरित हो गयी। इनके सिक्के पहलवी साम्राज्य से प्रभावित थे इस कारण से इन्हें हिन्द-पहलव नाम से जाना गया।
सुखोई एसयू-8
सुखोई एसयू-8 (Sukhoi Su-8) जर्मन-सोवियत युद्ध का ग्राउंड-अटैक विमान का एक सोवियत प्रोटोटाइप था। जिसे रूसी भाषा मे दो इंजन व दो सीट वाला बख़्तरबंद अटैक विमान भी कहा जाता था।
सुखोई एसयू-10
सुखोई एसयू-10 (Sukhoi Su-10) द्वितीय विश्व युद्ध के तुरंत बाद बनाया गया सोवियत टर्बोजेट वाला बमवर्षक विमान था।
सुखोई एसयू-6
सुखोई एसयू-6 (Sukhoi Su-6) द्वितीय विश्व युद्ध के दौरान विकसित सोवियत ग्राउंड अटैक विमान थे। मिश्रित शक्ति (रॉकेट और पिस्टन इंजन) उच्च-ऊंचाई इंटरसेप्टर सुखोई एसयू-7, सुखोई एसयू-6 प्रोटोटाइप पर आधारित था।
अली अब्दुल्ला सालेह
अली अब्दुल्लाह सालेह: Ali Abdullah Saleh, (,  अली अब्दुल्लाह सालेह का जन्म वर्ष 1942 में सना प्रांत के सिनहान इलाक़े के बैतुल अहमर गाँव में हुआ था। उन्होंने अपने गाँव में से शिक्षा शुरू की लेकिन 16 साल की आयु में वह 1958 में सेना में शामिल हो गए जबकि इस बीच अपनी पढ़ाई भी जारी रखी। सालेह वर्ष 1962 में विद्रोह के योजनाकार युवा सैनिकों में शामिल थे। इस विद्रोह के बाद उन्हें सेना में बड़े पद मिले। सालेह को वर्ष 1978 में अन्तरिम राष्ट्रपति परिषद का सदस्य नियुक्त किया गया और साथ ही वह डिप्टी चीफ़ आफ़ आर्मी स्टाफ़ भी रहे, जिसके बाद वह राजनीतिक और सैनिक पदों पर तेज़ी से उन्नति करते चले गए। वर्ष 1982 में अली अब्दुल्लाह सालेह जनरल पीपल्ज़ कांग्रेस के महासचिव बन गए जो यमन की सत्ताधारी पार्टी थी। सालेह लम्बे समय तक राष्ट्रपति भी रहे लेकिन "अरब स्प्रिंग", जो यमन सहित मध्य पूर्व में फैला था, के दौरान सालेह का कार्यालय अधिक असमर्थ हो गया, और अधिक विरोध के कारण 2012 में राष्ट्रपति पद से हटा दिए गए।
4 दिसंबर 2017 को यमनी गृहयुध्द के दौरान सालेह राजधानी साना से पलायन करने का प्रयास कर रहे थे, तभी हौथी विद्रोहियों द्वारा हत्या कर दी गई थी।.
मदीनन सूरा
मदीनन सूरतें (मदनी सूरतें) क़ुरआन की सब से बाद की वो 24 सूरतें हैं जो ईस्लामी परंपरा के अनुसार, मदीना में मुहम्मद(सल्ल) और उनके साथियों के मक्का से हिजरत (देश त्याग) के बाद में प्रकट (प्रकाशित) हुई थीं। क़ुरआनी आयतें अपने अवतरित होने के समय की दृष्टि से दो प्रकार की हैं। मक्की और मदनी।
ये सूरतें ईश्वर (अल्लाह) नें अवतरित की, जब मुस्लिम समुदाय मक्का में पहले वाली अल्पसंख्यक स्थिति की तुलना में तादाद में ज़्यादा और अधिक विकसित था।
साइकोलाजिकल रिव्यू
साइकोलाजिकल रिव्यू (Psychological Review) एक वैज्ञानिक पत्रिका (जर्नल) है जिसमें मनोवैज्ञानिक सिद्धान्त से सम्बन्धित लेख प्रकाशित होते हैं।
खुशबू सुंदर
खुशबू सुंदर, या सिर्फ खुशबू/खुशबू एक भारतीय फिल्म अभिनेत्री, निर्माता और टेलीविजन प्रस्तोता हैं जिन्होंने 200 से अधिक फिल्मों में अभिनय किया है। वह मुख्य रूप से दक्षिण भारतीय फिल्म उद्योग में अपने काम के लिए जाने जाते हैं। उन्हें सर्वश्रेष्ठ अभिनेत्री के लिए पांच तमिलनाडु स्टेट फिल्म अवॉर्ड और एक केरल स्टेट फिल्म अवॉर्ड - स्पेशल मेन्शन मिला है।
खुशबू का जन्म 29 सितंबर 1970 को मुंबई, महाराष्ट्र, भारत में एक मुस्लिम परिवार में हुआ था। उन्होंने 2000 में फिल्म अभिनेता, निर्देशक और निर्माता सुंदर सी से शादी की। उनकी दो बेटियां हैं, अवंतिका और आनंदिता, [4] जिसके बाद उन्होंने अपने प्रोडक्शन हाउस का नाम अवनी सिनेमैक्स रखा। वह 34 से अधिक वर्षों से चेन्नई में रह रही है। खुशबू खुद को नास्तिक मानती है।
खुशाली ने "तेरी है ज़मीन तेरा आस्मान" गीत में हिन्दी फिल्म "द बर्निंग ट्रेन" (1980) में बाल कलाकार के रूप में अपना करियर शुरू किया। 1980-1985 के बीच एक बाल कलाकार के रूप में उन्होंने "नसीब", "लावारिस", "कालिया", "बेमिसाल" और अन्य जैसी हिन्दी फिल्मों में भूमिका निभाई।
खुशबू ने सुपर हिट "मेरी जंग" (1985) में अनिल कपूर की बहन की महत्वपूर्ण सहायक भूमिका निभाई और जावेद जाफ़री के साथ सुपर-डुपर हिट गाना "बोल बेबी बो, रॉक रोल" में स्क्रीन पर अपनी पहली नृत्यांगना भूमिका में नृत्य किया।
खुशबू ने "जानू" (1985) में जैकी श्रॉफ के साथ उनकी पहली मुख्य भूमिका निभाई। गोविंदा के साथ उन्होंने "तन बदन" (1986) में अभिनय किया, जो गोविंदा के लिए पहली प्रमुख भूमिका थी।
खुशबू ने "दीवाना मुझ सा नहीं" (1990) में एक महत्वपूर्ण भूमिका निभाई, जिसमें आमिर खान और माधुरी दीक्षित प्रमुख भूमिका में थे। उनका सोलो डांस नम्बर "सारे लड़कों की कर दो शादी" एक बड़ा हिट बना था और आज भी उत्तरी भारत में महिला संगीत और विवाह समारोहों में लोकप्रिय है। उसके बाद वह ज्यादातर दक्षिण भारतीय फिल्म उद्योगों में काम कर रही थीं।
खुशबू को तेलुगू फिल्म कलियुगा पांडवुलु (1986) के माध्यम से वेंकटेश के साथ दक्षिण भारतीय स्क्रीन पर पेश किया गया। इसके बाद उन्होंने चेन्नई को अपना घर बनाया और तमिल और अन्य दक्षिण भारतीय फिल्म उद्योगों पर ध्यान केन्द्रित करना शुरू कर दिया। दक्षिण में जाने के बाद उन्होंने 150 से अधिक फिल्मों में अभिनय किया है।
श्री शंकराचार्य अभियांत्रिकी एवं प्रौद्योगिकी महाविद्यालय
श्री शंकराचार्य के संस्थानों के समूह का अभियांत्रिकी और प्रौद्योगिकी संकाय,  (पूर्व श्री शंकराचार्य कॉलेज ऑफ इंजीनियरिंग और प्रौद्योगिकी (SSCET)) भिलाई, छत्तीसगढ़, भारत, में स्थित एक अभियांत्रिकी महाविद्यालय है। इसका नाम आदि गुरु शंकराचार्य क नाम पर रखा गया है। १९९९  में स्थापित, यह छत्तीसगढ़ स्वामी विवेकानन्द तकनीकी विश्वविद्यालय, भिलाई से सम्बद्ध है। यह श्री शंकराचार्य संस्थानों के समूह कि एक इकाई है।
१९९९ में, यह पंडित रविशंकर शुक्ल विश्वविद्यालय से सम्बद्ध  था और इसमें २४० छात्रों का वार्षिक नामांकन होता था। २००५ के बाद से, यह महाविद्यालय छत्तीसगढ़ स्वामी विवेकानन्द तकनीकी विश्वविद्यालय संबद्ध है।वर्तमान मेंसंसथान में निम्नलिखित चार विभाग हैं:
स्नातक कार्यक्रमों
वर्तमान में, यह संकाय निम्नलिखित विषयों में बैचलर ऑफ इंजीनियरिंग कि शिक्षा प्रदान करता है.
स्नातकोत्तर कार्यक्रमों
वर्तमान में, संकाय इन विषयों पर मास्टर ऑफ इंजीनियरिंग (एमई) देता है:
कृष्ण गीतावली
कृष्ण गीतावली गोस्वामी तुलसीदास की एल लघु काव्य कृति है। इसमें ६१ पदों के माध्यम से कृष्ण चरित को काव्य का विषय बनाया गया है। यह ग्रन्थ ब्रजभाषा में है -
ब्लॉक मुद्रण
ब्लॉक मुद्रण या काष्ठब्लॉक मुद्रण (Woodblock printing), कपड़ों तथा कागज पर चित्र और पैटर्न छापने की छपाई की एक तकनीक है। यह प्राचीन काल में चीन में आरम्भ हुई तथा पूर्वी एशिया में आज भी बहुत प्रचलित है।
बाग, मध्य प्रदेश
बाग (Bagh) भारत के मध्य प्रदेश राज्य के धार ज़िले में स्थित एक नगर है।
यह कस्बा गुफाओं तथा छपाई के लिए प्रसिद्ध है।
क़ुरआन में महिलाओं का ज़िक्र
क़ुरआन शरीफ़ में महिलाओं से सम्बन्धित विभिन्न महत्वपूर्ण पात्र और कहानियाँ मौजूद हैं। इस्लाम की नैतिक शिक्षा में महिलाएँ एक चर्चित विषय हैं। क़ुरआन में कुछ महिलाओं का स्तवन किया गया है, जबकि दूसरों को अपने अनैतिक कार्यों के लिए निंदा की गयी है। मरयम (मरियम - مريم) वाहिद महिला है जिसके पूरे नाम का ज़िक्र क़ुरआन में मिलता है। बाक़ी के नाम अन्य तौर-तरीक़ों से उल्लिखित हैं। क़ुरआन में महिलाओं का उल्लेख कुछ पैग़ंबरों और सरदारों की माताओं या पत्नियों और प्रतिनिधि के रूप में हैं।
हव्वा, क़ुरआन में अन्य सभी महिलाओं की तरह (मरयम बिन्त इमरान (अलै०) के अलावा) नाम से उल्लिखित नहीं है। हालांकि बाद की हदीसों में उन्हें हव्वा के रूप में जानी जाती है। वे कुल तीन सूरहों में उल्लिखित हैं, दो सूरहों में आदम(अलै०) की "साथी" और "बीवी" के रूप में उल्लिखित, जबकि आख़री एक सूरह में सिर्फ़ आदम(अलै०) का उल्लेख मिलता है।
क़ुरआन में हव्वा की भूमिका आदम के साथी के रूप में है। अल्लाह ने आदम को आगाह कर दिया था कि इबलिस (शैतान) उनके और हव्वा का दुश्मन है।
त्रिशनित अरोरा
त्रिशनीत अरोरा (जन्म 2 नवम्बर 1993) एक एथिकल हैकर है। वह सायबर सिक्यूरिटी कम्पनी TAC Security का संस्थापक और सीईओ है। अरोरा ने एथिकल हैकिंग और वेब सुरक्षा पर कई किताबे लिखी है।
सुखोई एसयू-9 (1946)
सुखोई एसयू-9 (Sukhoi Su-9 या Samolyet K) द्वितीय विश्व युद्ध के कुछ समय बाद सोवियत संघ में बनाया गया एक जेट था। डिजाइन 1944 में शुरू हुआ और इसका उद्देश्य सोवियत डिजाइन टर्बोजेट इंजन का उपयोग करना था। इसका डिजाइन पर कब्जा किए गए जर्मन जेट का प्रभाव दिखता है। सुखोई एसयू-9 प्रतिस्पर्धी सोवियत विमान से धीमी था और जिसके परिणामस्वरूप इसे रद्द कर दिया गया था। इसका आधार पर विभिन्न इंजनों के साथ एक संशोधित संस्करण और एक संशोधित पंख सुखोई एसयू-11 बन गया। लेकिन इसका उत्पादन नहीं किया गया।
गुजरात विधानसभा चुनाव, 2017
गुजरात विधानसभा चुनाव, 2017 9 तथा 14 दिसम्बर 2017 को दो चरणों में सम्पन्न होंगे। सबसे अधिक सीटें जीतने वाला दल या गठबंधन का नेता ही गुजरात राज्य का अगला मुख्यमन्त्री होगा।
गुजरात, भारत के एक राज्य के रूप में अन्य राज्यों की तरह सरकार की संसदीय प्रणाली का अनुसरण करती है। सरकार विधान सभा के लिए जिम्मेदार है और सत्ता में रहती है, अगर उसके पास बहुमत के सदस्यों का समर्थन होता है। चुनाव फर्स्ट पास्ट द पोस्ट प्रणाली के आधार पर होता है, सबसे ज्यादा मतों वाला उम्मीदवार जीतते हैं, चाहे बहुसंख्यक बहुमत (50% से अधिक) न हों। राज्य के प्रत्येक नागरिक, जो 18 साल से ऊपर हैं, वोट देने के लिए योग्य हैं। राज्य के राज्यपाल फिर सरकार बनाने के लिए सबसे बड़ी पार्टी या गठबंधन के नेता को आमंत्रित करते हैं। भारतीय संविधान के अनुसार विधानसभा की अवधि पांच वर्ष है। राज्य की राजनीति में दो दलों - भारतीय राष्ट्रीय कांग्रेस (कांग्रेस) और भारतीय जनता पार्टी (भाजपा) का प्रभुत्व है।
वर्तमान गुजरात विधान सभा का कार्यकाल 22 जनवरी 2018 को समाप्त होता है। 2012 में हुए पिछली विधानसभा चुनाव में भाजपा को बहुमत प्राप्त हुआ और नरेन्द्र मोदी मुख्यमंत्री बने। 2014 के आम चुनाव के बाद, मोदी देश के प्रधान मंत्री बने और आनंदीबेन पटेल गुजरात की मुख्यमंत्री बनीं। पाटीदारों के आंदोलन के बाद, दलित विरोध और खराब प्रशासन के दावों के बाद, पार्टी द्वारा विजय रूपाणी को मुख्यमंत्री बनाया गया है।
पूरे गुजरात राज्य में वोटर वैरिफायबल पेपर ऑडिट ट्रेल(वीवीपैट) से लगाए गए इलेक्ट्रॉनिक वोटिंग मशीन का उपयोग 2017 के चुनावों में 50,128 मतदान केंद्रों पर किया जाएगा, यह पहली बार है कि पूरे राज्य वीवीपीएटी के कार्यान्वयन को देखेंगे। 182 गुजरात विधानसभा क्षेत्रों में से प्रत्येक में मतदान केंद्र में वीवीपीएटी स्लिप्स का गिना गया। सितंबर 25, 2017 के अनुसार 4.33 करोड़ गुजरात में पंजीकृत मतदाता हैं। 147 समुदायों को गुजरात में ओबीसी सूची में शामिल किया गया है। गुजरात में अनुसूचित जनजाति जनसंख्या की आबादी (15.5%) अनुसूचित जाति की आबादी (7%) से भी अधिक है। वोटों की गिनती 18 दिसंबर 2017 को हुई थी। गुजरात में नोटा की वोट हिस्सेदारी 1.9% है, अर्थात 5 लाख से अधिक मत। परिणाम निम्न के रूप में थे
कुल सीटें: 182
अफगानिस्तान के खिलाफ आयरलैंड क्रिकेट टीम का संयुक्त अरब अमीरात दौरा 2017
आयरलैंड क्रिकेट टीम वर्तमान में अफगानिस्तान क्रिकेट टीम के खिलाफ तीन एक दिवसीय अंतर्राष्ट्रीय (वनडे) खेलने के लिए दिसंबर 2017 में संयुक्त अरब अमीरात के दौरे कर रहे हैं। आईसीसी क्रिकेट विश्व कप क्वालीफायर 2018 के लिए मैचों का उपयोग वार्मअप के रूप में किया जा रहा है, जो कि मार्च 2018 में जिम्बाब्वे में आयोजित होने वाली है। आयरलैंड ने श्रृंखला 2-1 जीती।
प्रो-50 चैम्पियनशिप 2017-18
2017-18 प्रो 50 चैंपियनशिप, प्रो-50 चैम्पियनशिप के पंद्रहवीं संस्करण है, वर्तमान में जिम्बाब्वे में खेला जाने वाला एक लिस्ट ए क्रिकेट टूर्नामेंट है। यह प्रतियोगिता 1 दिसंबर 2017 से 31 मार्च 2018 तक चल रही है और इसमें एक नई टीम, राइजिंग स्टार्स शामिल हैं, साथ ही मौजूदा चार टीमों के साथ। माटेबेलेलैंड टस्कर्स पूर्व चैंपियन हैं।
हिमाचल प्रदेश विधानसभा चुनाव, 2017
हिमाचल प्रदेश विधानसभा चुनाव, 2017 9 नवम्बर 2017 को हिमाचल प्रदेश विधानसभा के सभी 68 निर्वाचन क्षेत्रों में सम्पन्न हुए। सबसे बड़े दल या गठबंधन का नेता हिमाचल प्रदेश का अगला मुख्यमन्त्री होगा।
वर्तमान विधानसभा का कार्यकाल 7 जनवरी 2018 को समाप्त होगा। पिछले चुनावों में भारतीय राष्ट्रीय कांग्रेस ने 36 सीटों पर जीत दर्ज करके अपनी सरकार बनायी थी। विपक्ष में भारतीय जनता पार्टी को 27 सीटों पर जीत मिली थी।
संकीर्तन (नाट्य)
संकीर्तन एक प्रकार का मणिपुरी नाट्य होता है। यह कला प्रायः मणिपुर के वैष्णव प्रदर्शन करते हैं।
अक्रम सिद्धान्त
अक्रम सिद्धान्त (Chaos theory/केओस थिअरी), गणित की एक शाखा है जो उन गतिक निकायों पर अपाना ध्यान केन्द्रित करती है जिनका व्यवहार उनके आरम्भिक दशा (initial conditions) पर बहुत अधिक निर्भर करता है। वास्तव में ऐसे बहुत से निकाय हैं जिनमें अव्यवस्था ही अव्यवस्था दिखती है (व्यवहार में कोई पैटर्न नहीं दिखता) किन्तु वे रैण्डम निकाय नहीं होते बल्कि अत्यधिक अरैखिक अक्रमी निकाय होते हैं।
हुरुफ़ मुक़त्तआत
हुरुफ़ मुक़त्त"ʿ"आत ( huruf muqatta'at "पृथक शब्द" या "बेमेल शब्द" ; बहुवचन: साथ ही " गुप्त(अस्पष्ट) शब्द ") एक से पाँच अरबी अक्षरों का जोड़, जो क़ुरआन की 114 में से 29 सूरहों में "बिस्मिल्लाह" के बाद में निरूपित किये गए हैं। साथ ही इन अक्षरों को "फ़वातिह" () या "खोलनेवाला" (जैसा कि यह उन की संबंधित सूरहों की पहली आयत में आते हैं) भी कहते हैं।
चार सूरहें जो उनके मुक़त्तआत के नाम से हैं, ता"-हा" , या"-सीन" , साद और क़ाफ़।
अरबी अक्षरों के जोड़ का मूल महत्व अज्ञात है। तफ़सीर(स्पष्टीकरण) की व्याख्या में इन के लिए संक्षिप्त रूप में या तो "खुदा का नाम या बड़ाई" या "संबंधित सूरहों का नाम या उन में अंतर्निहित वस्तु" अर्थ माना गया है।
मुक़त्तआत इन आयात में होते हैं codice_1। अक्षरों को एक शब्द की तरह एक साथ लिखा जाता है, लेकिन प्रत्येक अक्षर का अलग से बोलना(उच्चारण) है।
जींद अभियांत्रिकी एवं प्रौद्योगिकी संस्थान
जींद अभियांत्रिकी एवं प्रौद्योगिकी संस्थान हरियाणा, भारत में स्थित उच्च शिक्षा का एक संस्थान है. यह जींद-पानीपत रोड पर स्थित है। यह में सन् १९९८ में स्थापित किया गया था। यह संस्थान कुरुक्षेत्र विश्वविद्यालय, कुरुक्षेत्र से अकादमिक रूप से संबद्ध है। इस संस्थान में कंप्यूटर विज्ञान और इंजीनियरिंग, मैकेनिकल इंजीनियरिंग, इलेक्ट्रॉनिक्स, संचार इंजीनियरिंग, इलेक्ट्रिकल इंजीनियरिंग और सिविल इंजीनियरिंग जैसे विषयों की पढ़ाई की जाती है।
भवानीमंडी
भवानीमंडी (Bhawani Mandi) भारत के राजस्थान राज्य के झालावाड़ ज़िले में स्थित एक नगर है।
भवानी मंडी, दिल्ली मुंबई रेलमार्ग पर स्तिथि एक प्रमुख व्यापारिक नगर है, जिसकी स्थापना झालावाड़ के राजा भवानी सिंह जी द्वारा करवाई गई, पूर्व में ये नगर तिजारत मंडी के नाम से जाना जाता था, परन्तु कालांतर में इसका नाम बदल कर भवानी मंडी किया गया। ये नगर भारत में संतरे कि प्रमुख मंडियों में दूसरे स्थान पर आता है। यहां कृषि उपज मंडी भी है जहां आसपास के क्षेत्र के किसान अपनी उपज बेचने आते हैं। ये नगर डग विधानसभा क्षेत्र के अंतर्गत आता है।
कठोरीकरण
कठोरीकरण या कठोरण (हार्डेनिंग) एक विधि है जिस से किसीभी नर्म पदार्थ, आमतौर पर धातु, को कठोर बना दिया जाता है। यह पूरी प्रक्रिया कठोरीकरण कहलाती हैं।
मिश्र धातुओं के लिए तापोपचार की प्रक्रिया से कठोरीकरण किया जाता है। इस क्रिया से पूर्ण धातु कठोर बनता है जिस कारण प्लास्टिक विरूपण के लिए वो प्रतिरोध प्रदान करता है। कई बार सिर्फ़ सतह का कठोरीकरण भी किया जाता है; जैसे कि लकडी का या प्राकृतिक तरीके से पत्थरोंका।
यरुशलम की स्थिति
यरुशलम शहर की स्थिति अंतरराष्ट्रीय कानूनी और कूटनीतिक रूप से अनिर्णीत है। 6 दिसंबर 2017 को अमेरिका के राष्ट्रपति डॉनल्ड ट्रम्प ने यरूशलम को इज़राइल देश की राजधानी माना लेकिन अरब देशों ने यरूशलेम को राजधानी बनाए जाने पर फैसले का कड़ा विरोध किया। एक नजर में यरुशलम यरुशलम की आबादी 8.82 लाख है। शहर में 64 फीसद यहूदी, 35 फीसद अरबी और एक फीसद अन्य धर्मों के लोग रहते हैं। शहर का क्षेत्रफल 125.156 वर्ग किमी है। इजरायल और फलस्तीन, दोनों ही अपनी राजधानी यरुशलम को बनाना चाहते थे। इस ऐतिहासिक शहर में मुस्लिम, यहूदी और ईसाई समुदाय की धार्मिक मान्यताओं से जुड़े प्राचीन स्थल हैं।
अमेरिकी राष्ट्रपति डोनाल्ड ट्रम्प के फैसले का विरोध करते हुए फ्रांस के राष्ट्रपति इमैनुएल मैक्रॉन ने कहा था कि इस विवादित मुद्दे का समाधान संयुक्त राष्ट्र के नियमों के साथ साथ इजराइल और फिलिस्तीन के बीच तय बिंदुओं पर होना चाहिए।  1980 में इजराइल ने यरुशलम को राजधानी घोषित किया। संयुक्त राष्ट्र सुरक्षा परिषद ने प्रस्ताव पारित कर पूर्वी यरुशलम पर इजराइल के कब्जे की निंदा की और इसे अंतरराष्ट्रीय कानून का उल्लंघन बताया। 1980 से पहले यरुशलम में नीदरलैंड और कोस्टा रिका जैसे देशों के दूतावास थे। लेकिन 2006 तक देशों ने अपना दूतावास तेलअवीव स्थानांतरित कर लिए थे। अंतरराष्ट्रीय समुदाय यरुशलम पर इजराइल के आधिपत्य का विरोध करता आया है और न ही यरुशलम को इजराइल राजधानी मानता है। लिहाजा तेलअवीव में ही सभी 86 देशों के दूतावास हैं। अमेरिकी राष्ट्पति डोनाल्ड ट्रम्प दुवारा 6 दिसंबर 2017 को विरोधों की अनदेखी करते हुए यरुशलम को इजराइल की राजधानी घोषित किया गया। अमेरिका हमेशा यरूसलेम को एक पवित्र स्थान मानता है, वर्ष 1948 को अमेरिकी राष्टपति हैरी टूमेन ने इजराइल को मान्यता दी थी ऐसा करने वाले वे प्रथम विश्व स्तरीय नेता थे।
बाल विकास के चरण
बालविकास के चरण (Child development stages), बाल विकास के वे बिन्दु हैं जहाँ-जहाँ बलक में कुछ स्पष्ट परिवर्तन दिखते हैं। मनोवैज्ञानिक दैशीयता (Psychological nativism) के अनुसार मानवे के दिमाग में कुछ कौशल या क्षमताएं जन्मे से भरी होती हैं। आनुवांशिक, संज्ञानात्मक, शारीरिक, परिवारीक, सांस्कृतिक, पोषण, शैक्षिक, और पर्यावरणीय कारकों में बदलाव के कारण किस चरण को "सामान्य" माना जाए इसके संदर्भ में विशेषज्ञों में व्यापक विविधता है। कई बच्चे आदर्श चरणों तक पहुचने में अलग-अलग समय लगाते हैं।
उत्तरदायित्व का विसरण
उत्तरदायित्व का विसरण (Diffusion of responsibility) एक सामाजिक-मनोवैज्ञानिक परिघटना है। प्रायः देखा जाता है कि दूसरे व्यक्तियों के सामने कोई व्यक्ति किसी कार्य के करने या न करने का उत्तरदायित्व लेने के लिये कम रुचि दिखाता है। इसे ही 'उत्तरदायित्व का विसरण' कहते हैं। वह व्यक्ति सोचता है कि उस काम को करने का की जिम्मेदारी दूसरों की है या दूसरे लोग उस काम को पहले ही कर चुके होंगे।
नेताजी सुभाष प्रौद्योगिकी संस्थान, बिहटा
नेताजी सुभाष प्रौद्योगिकी संसथान (एन एस आई टी), बक्सर, पटना, भारत में स्तिथ एक निजी अभियांत्रिकी महाविद्यालय है जिसमे बी.टेक. एवं डिप्लोमा पाठ्यक्रम उपलब्ध हैं। यह आर्यभट्ट ज्ञान विश्वविद्यालय, पटना से संबद्ध  है।
एन.एस.आई.टी. २००७ में एआईसीटीई, विज्ञान और प्रौद्योगिकी विभाग, बिहार सरकार, राज्य तकनीकी शिक्षा बोर्ड  और मगध विश्वविद्यालय, बोधगया के अनुमोदन के साथ स्थापित किया गया था. २००८ से एन.एस.आई.टी. के अभियांत्रिकी पाठ्यक्रम आर्यभट्ट ज्ञान विश्वविद्यालय, पटना के अंतर्गत है।
एन.एस.आई.टी. में ४,००,००० -वर्ग-फुट (९.२ एकड़) जमीन पर एक पूरी तरह से आवासीय परिसर है। परिसर में सुविधाओं में शिक्षकों और कर्मचारियों के आवास, छात्रावास, सहकारी मेस और एक खेल परिसर शामिल है। यह परिसर एक मुख्य प्रशासनिक ब्लॉक, डिजिटल पुस्तकालय, प्रयोगशालाओं, कार्यशालाओं, सभागार, सम्मेलन कक्ष और एक आधुनिक कैंटीन, वाईफ़ाई से सुसज्जित है।
इस कॉलेज के निम्नलिखित स्नातक पाठ्यक्रम हैं। सभी पाठ्यक्रमों के लिए शिक्षा का माध्यम हिंदी या अंग्रेजी है।
लेक्लांची सेल
लेक्लान्ची सेल (Leclanché cell) एक सेल (Cell) है जिसका आविष्कार और पेटेन्ट फ्रान्स के वैज्ञानिक जॉर्जेस लेक्लान्ची (Georges Leclanché) ने १८६६ में किया था। इसमें विद्युत अपघट्य के रूप में अमोनियम क्लोराइड और कार्बन का धनाग्र (कैथोड) एवं जस्ते का ऋणाग्र (एनोड) प्रयुक्त होता था। इसमें विध्रुवकारक (depolarizer) के रूप में मैंगनीज डाईऑक्साइड का प्रयोग किया जाता था। इसी के आधार पर आगे शुष्क सेल का विकास हुआ। इसका सेल विभव १.२५ से १.५ तक होता है ।
इस सेल के अनावेशित (डिस्चार्ज) होने की अभिक्रिया निम्नलिखित है-
ऋणाग्र (Anode) पर
धनाग्र (Cathode) पर
विद्युत-अपघट्य के अन्दर:
सम्पूर्ण अभिक्रिया:
महिला बिग बैश लीग 2017-18
2017-18 महिला बिग बैश लीग सीजन या डब्लूबीबीएल|03 महिला बिग बैश लीग (डब्ल्यूबीबीएल) का तीसरा सत्र होगा, ऑस्ट्रेलिया में सेमीफाइनल महिला ट्वेंटी-20 घरेलू क्रिकेट प्रतियोगिता होगी। टूर्नामेंट 9 दिसंबर 2017 से 4 फरवरी 2018 तक चलने के लिए निर्धारित है। सिडनी सिक्सर्स, मौजूदा चैंपियन हैं।
सभी नॉकआउट चरण मैचों को पुरुषों के टूर्नामेंट से प्रासंगिक मैच के साथ डबल हेडर के रूप में खेला जाएगा। इसलिए दोनों सेमी फाइनल और फाइनल दोनों के लिए स्थान का निर्धारण पुरुषों के अंक तालिका के स्टैंडिंग का उपयोग करके किया जाएगा, क्योंकि अंतिम राउंड रॉबिन मैचों का आयोजन 27 जनवरी को पूरा हो जाएगा।
नेटवर्क टेन पर महिला बिग बैश लीग (डब्लूबीबीएल) के तीसरे सत्र में फ्री-टू-एयर पर कुल 12 मैचों का प्रसारण किया जाएगा, जिसमें पहले सप्ताहांत में चार शामिल होंगे। शेष 47 मैचों क्रिकेट ऑस्ट्रेलिया या मामामैया की वेबसाइट पर लाइव स्ट्रीम के साथ-साथ मोबाइल के लिए क्रिकेट ऑस्ट्रेलिया लाइव ऐप के साथ लाइव होंगे।
मौसम के दौरान हर गेम के लिए टेलीविजन रेटिंग ये है कि नेटवर्क टेन द्वारा प्रसारित किया जाएगा।
मैच 42 के सुपर ओवर में 296,000 राष्ट्रीय स्तर पर रेटिंग और 5 महानगरों में 185,000 की रेटिंग सामने आई है।
ब्रिटिश राज के दौरान भारत में पड़ने वाले प्रमुख अकालों की समयसरेखा
यह ब्रिटिश राज के दौरान भारत में पड़ने वाले प्रमुख अकालों की समयसरेखा है। ये सन् 1765 से 1947 तक का कालखन्ड दर्शाती है। इसमें वे सभी अकाल शामिल हैं, जो इस कालखंड में भारतीय उपमहाद्वीप में घटित हुए- मसलन रियासतें (भारतीय शासकों द्वारा प्रशासित क्षेत्र), ब्रिटिश भारत (वे क्षेत्र जिनपर या तो 1765 से 1857 तक ईस्ट इंडिया कंपनी ने, या फिर 1858 से 1947 तक ब्रिटिश राज में ब्रिटिश क्राउन ने राज किया) और मराठा साम्राज्य जैसे ब्रिटिश शासन से स्वतंत्र भारतीय क्षेत्र।
वर्ष 1765 को इसलिए प्रारंभिक वर्ष के रूप में चुना गया है क्योंकि उस वर्ष ब्रिटिश ईस्ट इंडिया कंपनी को, बक्सर की लड़ाई में उसकी जीत के बाद, बंगाल क्षेत्र की "दीवानी" (भूमि राजस्व के अधिकार) प्राप्त हुई थी। हालांकि कंपनी ने 1784 तक बंगाल पर सीधे तौर से राज नहीं किया, जब इसे इसे "निज़ामत" (क़ानून व्यवस्था पर नियंत्रण) प्राप्त हुई।
18वी सदी के अंत तक भारत का काफ़ी बड़ा हिस्सा ईस्ट इंडिया कंपनी के प्रत्यक्ष शासन या अप्रत्यक्ष प्रभाव के अधीन आ चुका था। जैसे-जैसे भारत में अंग्रेज़ों का प्रभाव बढ़ता गया, अकाल की घटनाएँ भी नाटकीय तौर पर बढ़ने लगीं, "पहले कंपनी राज में और फिर ब्रिटिश राज में"। वास्तव में, भारत पर ब्रिटिश शासन 1770 में बंगाल में अकाल के साथ शुरू हुआ और 1943 में बंगाल में अकाल के साथ ख़त्म हुआ।"
वर्ष 1947 में ब्रिटिश राज को भंग कर दिया गया था और भारत और पाकिस्तान के रूप में दो अधिराज्य (dominion) नए उत्तराधिकारी राज्य बनकर स्थापित हुए।
माध्यमिक शिक्षा मंडल, मध्यप्रदेश
माध्यमिक शिक्षा मंडल, मध्य प्रदेश () (संक्षिप्त एमपीबीएसई) भारत के मध्य प्रदेश राज्य के स्कूली शिक्षा का एक मंडल है।  एमपीबीएसई, मध्य प्रदेश सरकार का एक संगठन है, जो राज्य की उच्च शिक्षा प्रणाली के नीति संबंधी, प्रशासनिक, संज्ञानात्मक और बौद्धिक दिशा को निर्धारित करने के लिए जिम्मेदार है। यह मध्य प्रदेश राज्य में माध्यमिक शिक्षा प्रणाली को विनियमित और निगरानी करता है। यह विभिन्न गतिविधियों को क्रियान्वित और नियंत्रित करता है, जिसमें पाठ्यक्रम, पाठ्यक्रमों का निर्धारण, परीक्षा आयोजित करना, महाविद्यालयों के साथ संबद्धता प्रदान करना आदि शामिल हैं। एमपीबीएसई अपने अधिकार क्षेत्र के अंतर्गत सभी शैक्षणिक संस्थानों के लिए दिशा, समर्थन और नेतृत्व प्रदान करती है। यह आदर्श स्कूल जैसे मॉडल हाई, टीटी नगर भी चलाता है।
मध्यप्रदेश विधानमंडल, भारत गणराज्य के सोलहवें वर्ष में, मध्य प्रदेश में माध्यमिक शिक्षा और अन्य सहायक मामलों को विनियमित करने के लिए एक संगठन की स्थापना के लिए एक अधिनियम पारित किया। 1965 में मध्य प्रदेश माध्यमिक शिक्षा अधिनियम, 1965 के तहत यह स्वायत्त निकाय स्थापित किया गया।एमपीबीएसई अपने से संबद्ध विद्यालयों के कक्षा 9 से 12 तक के छात्रों के लिए, पाठ्यक्रम निर्धारित करता है, और एक वर्षिक परीक्षा आयोजित करा उनका मुल्याकंन भी अपनी देख-रेख में करवाता है।
अनिवार्य हिन्दी और अंग्रेजी भाषाओं के अलावा भाषा विषय के रूप में संस्कृत, उर्दू, मराठी, बंगाली, तेलुगू, तमिल, पंजाबी, सिंधी, मलयालम, फारसी, अरबी, फ्रेंच, रूसी, कन्नड़ या उड़िया को चुना जा सकता है।
यह तीन बोर्ड की परीक्षाएं आयोजित करता है, दसवीं कक्षा के लिए हाई स्कूल प्रमाणपत्र परीक्षा और बारहवीं कक्षा के लिए उच्च माध्यमिक (स्कूल) प्रमाण पत्र (एचएससी) परीक्षा, जो स्कूल छोड़ने वाली परीक्षा है। कोरोना वायरस के कारण वर्ष 2021 के कक्षा 10वी और 12वी के सभी विद्यार्थी की परीक्षा रद्द हुई माध्यमिक शिक्षा मंडल ने पहली बार ऐसा किया |
कुटिल लिपि
कुटिल लिपि को 'उत्तरलिच्छवी लिपि' भी कहते हैं। यह लिपि भारत से प्रारम्भ हुई थी। इस लिपि को भारत में 'विकटाक्षर' भी कहते हैं। पुरातत्वविदों ने इस लिपि को 'सिद्धमातृका लिपि' कहा है। यह लिपि नेपाल में अंशुवर्मा (ई॰सं॰ ६०५-६२१) के शासनकाल के बाद ही प्रचलन में आई। फिर भी अंशुवर्मा के शिलालेखों के अक्षरों में कुटिला लिपि का प्रभाव देख जा सकता है। ऐसे कुटिलाक्षर में विशेषतया ह्रस्व, दीर्घ ईकार और ओकार स्वर आदि प्रयोग हुए हैं।
इसी प्रकार नेपाल में वि॰सं॰के सातवीं शताब्दी के उत्तरार्द्ध से बारहवीं शताब्दी तक करिब ५०० वर्षों तक यह लिपि प्रचलित थी। उदाहरण के रूप में लिच्छवि राजा नरेन्द्रदेव -ई॰सं॰६३४-६७१) और जयदेव द्वितीय -ई॰सं॰ ७०४-७४०) का पशुपति चौगिदा के भितर के शिलालेख को ले सकते हैं। इसके अलाबा नेपाल के विभिन्न स्थानों के अभिलेखों में गुप्त और कुटिला दोनों लिपियों का प्रयोग हुआ था। परन्तु गुप्त लिपि से अधिक कुटिला लिपि व्यापकरूप में प्रचलित थी। कुटिला लिपि के आधार में नेपाल लिपि, देवनागरी लिपि और तिब्बती लिपि का विकास हुआ था। इन लिपियों के विकास और अन्य लिपियों के प्रचलन से कालान्तर में कुटिला लिपि लोप होती गई।
बाणासुर
हिन्दू कहानियों में बाणासुर (जिन्हें बाणा भी कहा जाता है) बलि के पुत्र और हज़ार भुजाओं वाले असुर राजा थे। ऐसा माना जाता है कि बाणासुर ने वर्तमान [श्रीनगर]] के केन्द्रिय भाग पर शासन किया जिसकी राजधानी [[श्रीनगर] थी। कहानियों के अनुसार बाणासुर किरट राजा थे। हालांकि हिमाचल की लोककथाओं के अनुसार वो शोणितपुर के राजा थे जो वर्तमान में [[हिमाचल प्रदेश]] में सारहण के रूप में जाना जाता है। उ.प्र.बाराबंकी गजेटियर के अनुसार बाणासुर बाराबंकी का भर क्षत्रिय राजा था। जिसे बचाने के लिए भगवान शिव को आना पड़ा।
[[श्रेणी:असुर]]
इस्लाम और विज्ञान
विज्ञान पर इस्लाम के संदर्भ में मुस्लिम विद्वानों ने दृष्टिकोण की स्पेक्ट्रम (पहुँच) का विकास किया है । क़ुरआन मुसलमानों को प्रकृति का अध्ययन करने और सच्चाई की जांच के लिए प्रोत्साहित करता है।कुछ वैज्ञानिक घटनाओं के बारे में जिन की बाद में वैज्ञानिक अनुसंधान द्वारा पुष्टि की गई उदाहरण के लिए भ्रूण की संरचना, हमारे सौर मंडल और ब्रह्मांड के निर्माण का संबंध आदि की जानकारी क़ुरआन में पहले से मौजुद है, और उसमें कई वैज्ञानिक तथ्य है।
मुसलमान अक्सर सूरा अल-बक़रा से आयत का हवाला देते हैं – उसने तुम्हें (वह सब) सिखाया, जो तुम नहीं जानते थे।– उनके विचार के समर्थन में  उन्हे बताने के लिए कि क़ुरआन नए ज्ञान के अर्जन को बढ़ावा देता है। कुछ मुस्लिम लेखकों के लिए, विज्ञान का अध्ययन तौहीद से उत्पन्न हुआ है। बहुत सी स्थितिओं में, क़ुरआन ने, विज्ञान का बहुत प्रभावाशाली रूप में उल्लेख किया और विज्ञान जानने के लिए मुसलमानों के लिए प्रोत्साहित किया, चाहे प्राकृति या साहित्य हो।
मध्यकालीन मुस्लिम सभ्यता (सातवीं से तेरहवीं शती के बीच फारस एवं अरब के मुसलमानों ने) के वैज्ञानिकों (जैसे इब्न-अल-हैदम) का आधुनिक विज्ञान के कई क्षेत्रों में महत्वपूर्ण योगदान रहा। इस तथ्य को आज मुस्लिम दुनिया में गौरव समझा जाता है। उसी समय में, जब मुस्लिम देशो के कुछ हिस्सों में विज्ञान शिक्षा  की कमी के बारे में मामलें को उठाया गया था
यह व्यापक रूप से मान्य किया गया है कि क़ुरआन में लगभग आयात(श्लोक) प्राकृतिक घटनाओं का ज़िक्र करते हैं। कई आयात(श्लोक) मानवजाति से क़ुदरत के अध्यन करने का बुलावा देती हैं।
सलीम द्वितीय
सलीम द्वितीय (उस्मानी तुर्कीयाई: سليم ثانى "सेलिम-इ सानी", तुर्कीयाई: "II.Selim"; 28 मई 1524 – 12/15 दिसम्बर 1574), "सार्होश सेलिम", "मेश्त सेलिम" (Sarhoş Selim; Mest Selim - "शराबी सलीम") या "सारे सेलिम" (Sarı Selim - सुनहरे बालों का सलीम) के नामों से भी मशहूर हैं, 1566 से 1574 में उनकी मौत तक उस्मानिया साम्राज्य के सुल्तान रहे। वे शानदार सुलेमान और ख़ासकी ख़ुर्रम सुल्तान के पुत्र थे। सलीम उस्मानी तख़्त के लिए उम्मीदवार नहीं थे। जब उनके भाई शहज़ादे महमद की मौत चेचक की वजह से हुई, उनके सौतेले भाई शहज़ादे मुस्तफ़ा को उनके पिता के हुकम पर गला घोंटने से मार दिया गया और उनके भाई शहज़ादे बायज़ीद को उनके और उनके पिता द्वारा रचित साज़िश में मार दिया गया था; तब उनके पिता के गुज़रने के बाद वे साम्राज्य के आख़री जीवित वारिस थे। 1566 में शानदार सुलेमान के देहांत के बाद उनकी मौत की ख़बर 50 रोज़ तक जनता से छुपाई गई जिसके बाद सलीम द्वितीय क़ुस्तुंतुनिया में तख़्त नशीन हुआ। उस वक़्त उनकी उम्र 42 साल थी। उस्मानिया साम्राज्य उस वक़्त अपना चरम उत्कर्ष पर पहुँच चुका था।
मुराद तृतीय
मुराद तृतीय (उस्मानी तुर्कीयाई: مراد ثالث "मुराद-इ सालिस", तुर्कीयाई: "III.Murat") (4 जुलाई 1546 – 15/16 जनवरी 1595) 1574 से 1595 में अपनी मौत तक उस्मानिया साम्राज्य के सुल्तान रहे। मुराद तृतीय एक कमज़ोर और ऐश-परस्त शासक थे जो हरम से बहुत ग्रस्त थे जहाँ पहले उनकी माँ नूरबानो सुल्तान और फिर उनकी पसंदीदा बीवी सफ़िया सुल्तान का ज़ोर चलता था। उनके दौर में साम्राज्य संभालने के ज़िम्मे मुख्य रूप से वज़ीरेआज़म महमद सौकुली पाशा के हाथों में था जो अक्तूबर 1579 में अपने क़तल तक पदाधिकारी रहे और सुल्तान की कमज़ोरी का असर साम्राज्य पर न पड़ने दिया। मुराद तृतीय के दौर में ईरान और ऑस्ट्रिया के साथ कई जंगें लड़ी गईं। उनके दौर में उसमानी अर्थव्यवस्था और अन्य संस्थाओं के पतन का आग़ाज़ हुआ था।